# சீன அறிவியல் அகாதமி

சீன அறிவியல் அகாதமி|  |
| Parent institution | சீன மக்கள் குடியரசின் அரச மன்றம் |
| Founder(s) | சீன மக்கள் குடியரசின் மத்திய மக்கள் அரசாங்கம் (1949–1954) (1954இல் மாநில மன்றமாக உருவெடுத்தது) |
| Established | நவம்பர் 1949 (1949-11) |
| Focus | இயற்கை அறிவியல்s |
| President | ஹௌ ஜியாங்குவோ |
| Staff | 71,300 (2023) |
| Key people | வூ ஜாஹூய், துணைத் தலைவர் |
| Budget | CN¥ 171 பில்லியன் (2023) |
| Subsidiaries | See list |
| Formerly called | அகாதமியா சினிகா (1949–1980s) |
| Location | நாடுமுழுமையும், சீனா |
| Address | 52 சான்லிகி சாலை, சிசெங், பெய்சிங், சீனா |
| Website | english.cas.cn |

|  |
| --- |
| சீன அறிவியல் அகாதமி |
| நவீன சீனம் |  中国科学院  |
| பண்டைய சீனம் |  中國科學院  |
|

| Transcriptions |
| --- |
| Standard Mandarin |
| Hanyu Pinyin | Zhōngguó Kēxuéyuàn |

 |

**சீன அறிவியல் அகாதமி** (*Chinese Acadmy of Sciences*) என்பது சீன மக்கள் குடியரசின் தேசிய இயற்கை அறிவியல் அகாதமியும், அறிவியல், தொழில்நுட்பத்திற்கான மிக உயர்ந்த ஆலோசனை நிறுவனமாகும். இது உலகின் மிகப்பெரிய ஆராய்ச்சி அமைப்பாகும். இதில் 106 ஆராய்ச்சி நிறுவனங்கள், 2 பல்கலைக்கழகங்கள், 71,300 முழுநேர ஊழியர்கள் மற்றும் 79,000 பட்டதாரி மாணவர்கள் உறுப்பினர்களாக உள்ளனர். மேலும் 2025 SCImago நிறுவனங்கள் தரவரிசை முதலிடத்தில் உள்ளது.

சீன அறிவியல் அகாதமி குடியரசு சகாப்தத்தின் போது *அகாடெமியா சினிகா* வரலாற்று தோற்றத்தைக் கொண்டுள்ளது. முன்பு 1980கள் வரை *அகாடெமியா சினிகா* என்றப் பெயரால் அறியப்பட்டது. தேசிய அறிவியல் சிந்தனைக் குழு,கல்வி நிர்வாகக் குழுவாக செயல்படும் இந்த அகாதமி, தேசிய பொருளாதாரம், சமூக மேம்பாடு, அறிவியல், தொழில்நுட்ப முன்னேற்றம் ஆகியவற்றிலிருந்து எழும் பிரச்சினைகள் குறித்து ஆலோசனை மற்றும் மதிப்பீட்டு சேவைகளை வழங்குகிறது. இதன் தலைமையகம் பெய்சிங்கில் உள்ளது. சீனா முழுவதும் இணை நிறுவனங்களுடன். இது நூற்றுக்கணக்கான வணிக நிறுவனங்களையும் உருவாக்கியுள்ளது. இதில் லெனோவா மிகவும் பிரபலமான ஒன்றாகும்.

சீன அறிவியல் அகாதமி, சீனாவின் அறிவியல், தொழில்நுட்ப பல்கலைக்கழகம், சீன அறிவியல் அகாதமி பல்கலைக்கழகம் ஆகியவற்றை நடத்துகிறது. இவை இரண்டும் 2024ஆம் ஆண்டு நிலவரப்படி இயற்கை குறியீட்டு தரவரிசையில் உலகின் முதல் மூன்று கல்வி நிறுவனங்களில் இருந்தன. சுகான் மற்றும் கோலாக்சி போன்ற பல நிறுவனங்களையும் சீன அறிவியல் அகாதமி நிறுவியுள்ளது.

## அகாதமி உறுப்பினர்

2017இல் தலைமையக கட்டிடம்

சீன அறிவியல் அகாதமியின் உறுப்பினர், சீன அறிவியல் அகாதமியின் கல்வியாளர் என்ற பட்டத்தால் அழைக்கப்படுகிறது. இது பல்வேறு துறைகளில் குறிப்பிடத்தக்க சாதனைகளைச் செய்த சீன அறிவியலாளர்களுக்கு வழங்கப்படும் வாழ்நாள் மரியாதை ஆகும். 1992ஆம் ஆண்டில் ஏற்றுக்கொள்ளப்பட்ட, சமீபத்தில் 2014ஆம் ஆண்டில் திருத்தப்பட்ட சீன அறிவியல் அகாதமியின் உறுப்பினர்களுக்கான சட்ட விதிகளின்படி வழங்கப்படுகிறது. இது சீனாவின் மிக உயர்ந்த கல்வி தலைப்பாகும். வெளிநாட்டு குடிமக்கள் சீன அறிவியல் அகாதமி வெளிநாட்டு கல்வியாளர்களாக தேர்ந்தெடுக்கப்படலாம் என்றாலும், ஒரு முறையான சீன அறிவியல் அகாதமி உறுப்பினர் சீன குடியுரிமை பெற்றிருக்க வேண்டும். 80 வயதிற்கு மேற்பட்ட உறுப்பினர்கள் "மூத்த உறுப்பினர்கள்" என்று நியமிக்கப்படுகிறார்கள். மேலும் இவர்கள் இந்நிறுவனத்தில் முன்னணி பதவிகளை வகிக்கக்கமுடியாது. அறிவியல் மற்றும் தொழில்நுட்பத்தை மேம்படுத்துதல், அறிவியல் உணர்வை ஆதரிப்பது மற்றும் நிலைநிறுத்துதல், அறிவியல் மற்றும் தொழில்நுட்ப பணியாளர்களை உருவாக்குதல், உறுப்பினர் கூட்டங்களில் கலந்து கொண்டு ஆலோசனை மற்றும் மதிப்பீட்டு பணிகளைப் பெறுதல் மற்றும் சர்வதேச பரிமாற்றங்கள் மற்றும் ஒத்துழைப்பை மேம்படுத்துதல் ஆகியவை சீன அறிவியல் அகாடமியின் கல்வியாளர்களின் கடமையாகும். கல்வியாளர்கள் அறிவியல் மற்றும் தொழில்நுட்பம் தொடர்பான சீன அரசின் கொள்கையில் பரிந்துரைகளை வழங்கலாம் மற்றும் செல்வாக்கு செலுத்தலாம்.

## அமைப்பு

நிங்போ தொழிலக தொழில்நுட்ப நிறுவனம், நிங்போ, ஜெஜியாங்கில் உள்ள முக்கிய நுழைவாயில்
பெய்ஜிங்கில் உள்ள சீன அறிவியல் அகாதமியின் கணின் தொழில்நுட்ப நிறுவனம்
சீன அறிவியல் அகாதமி நாடு முழுவதும் ஏராளமான துணை நிறுவனங்களை பராமரிக்கிறது.

## உள்ளமைப்புகள்

"சீன அறிவியல் அகாதமியின் செயல்பாட்டு கட்டமைப்பு, உள் அமைப்புகள் மற்றும் பணியாளர்கள் மீதான விதிமுறைகள்" படி, இதன் தலைமையகத்தில் பின்வரும் துறைகளை அமைத்துள்ளது:

* சீன அறிவியல் அகாதமியின் அலுவலகம்
* கல்வித் துறைகளின் பணியகம்
* எல்லைப்புற அறிவியல் மற்றும் அடிப்படை ஆராய்ச்சி பணியகம்
* முக்கிய அறிவியல் மற்றும் தொழில்நுட்ப பணிகளின் பணியகம்
* நிலையான வளர்ச்சி ஆராய்ச்சி பணியகம்
* அறிவியல் மற்றும் தொழில்நுட்ப பணியகம் அடிப்படை திறன்கள்
* மேம்பாட்டு திட்டமிடல் பணியகம்
* நிதி மற்றும் சொத்து மேலாண்மை பணியகம்
* பணியாளர் பணியகம்
* உடனடி அமைப்புகளின் கட்சிக் குழு
* சர்வதேச ஒத்துழைப்பு பணியகம்
* மேற்பார்வை மற்றும் தணிக்கை பணியகம்
* ஓய்வு பெற்ற பணியாளர்களின் பணியகம்

## வெளியீடுகள்

சீனாவின் தேசிய இயற்கை அறிவியல் அறக்கட்டளையுடன் இணைந்து, அகாதமி சக மதிப்பாய்வு செய்யப்பட்ட கல்வி ஆய்விதழான *சயின்சு சீனா*வினை (*சீனாவில் அறிவியல்* என்றும் அழைக்கப்படுகிறது) வெளியிடுகிறது. இந்த ஆய்விதழ் ஏழு தொடர் பிரிவுகளை உள்ளடக்கியது

* A: கணிதம்
* B: வேதியியல்
* C: வாழ்க்கை அறிவியல்
* D: புவி அறிவியல்
* E: தொழில்நுட்ப அறிவியல்
* F: தகவல் அறிவியல்
* G: இயற்பியல், இயந்திரவியல் மற்றும் வானியல்

சீனா அறிவியல் அகதாமி, சீனா திறந்த அணுகள் ஆய்விதல் (COAJ) தளத்தையும் ஊக்குவிக்கிறது. இது திறந்த அணுகல் பத்திரிகைகளின் சர்வதேச கோப்பகத்தின் தேசிய மாறுபாடு ஆகும்.

## விருதுகள்

1999 முதல், சீன அறிவியல் அகாதமி வருடாந்திர மாநில முதன்மையான அறிவியல் மற்றும் தொழில்நுட்ப விருதை வழங்கியுள்ளது. இது சீன அதிபரால் பெறுநருக்கு வழங்கப்படுகிறது.

## ஆதாரங்கள்

## வெளியிணைப்புகள்

விக்கிமீடியா பொதுவகத்தில்,
 Chinese Academy of Sciences
என்பதில் ஊடகங்கள் உள்ளன.